इससे पहले वन महोत्सव में पहुंची सीएम राजे ने वृक्ष पूजा की और साथ ही राजस्थान के पहले वृक्ष कुंज में वृक्षारोपण भी किया। इस दौरान उनके साथ केन्द्रीय वन एवं पर्यावरण मंत्री हर्षवर्धन, उद्योग मंत्री राजपाल सिंह शेखावत और भाजपा प्रदेशाध्यक्ष अशोक परनामी भी मौजूद रहे। इसके अलावा वन महोत्सव में राजस्थान के वन एवं पर्यावरण गजेन्द्र खींवसर, जयपुर महापौर अशोक लाहौटी और सरकार के कई आला अधिकारी भी शामिल हुए। इस दौरान केन्द्रीय मंत्री हर्षवर्धन ने कहा कि ग्लोबल वार्मिंग की हकीकत को देश और दुनिया जानती है और राजस्थान सरकार के कदम सराहनीय हैं। उन्होंने कहा कि राजस्थान सरकार को जरूरत पड़ने पर केन्द्र सरकार पूरा सहयोग करेगी। उन्होंने यह भी कहा कि मुख्यमंत्री जल स्वावलंबन अभियान की सफलता को देखते हुए भविष्य में इस देशभर के साथ ही पूरी दुनियां अपनाएगी।